Tirgus izpētes ID Nr.: GNP/2023/TI/13

**DARBA UZDEVUMS**

***1. Veicamais darbs***

* 1. Būvuzraudzība pirmsskolas bērnu grupiņas telpu izbūvei Lizumā, "Akācijas", Lizums, Lizuma pagasts, Gulbenes novads.
	2. Veicamie būvdarbi saskaņā ar izstrādāto būvprojektu “Pirmsskolas bērnu grupiņas telpu izbūve Lizumā” (turpmāk – Būvprojekts).
	3. Izpildītājam jānodrošina pietiekams skaits kvalificētu darbinieku būvdarbu līgumā paredzēto būvdarbu uzraudzības (turpmāk – Uzraudzība) veikšanai.
	4. Veikt būvuzraudzību saskaņā ar MK 2014.gada 19.augusta noteikumiem Nr. 500 „Vispārīgie būvnoteikumi”.
	5. Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti.
	6. Pirms darbu uzsākšanas jāizstrādā Būvuzraudzības plāns.
	7. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, satiksmes drošību, vai ir pretrunā ar tiesību aktos izvirzītajām prasībām, Izpildītājam ir jāziņo Pasūtītāja Pārstāvim pa tālruni 25468337, un jāpieņem lēmums par apdraudējuma vai problēmas novēršanu.
	8. Izpildītājam savlaicīgi jābrīdina Pasūtītāja Pārstāvis pa tālruni 25468337, ja būvdarbu veikšanai nepieciešama Pasūtītāja rīcība. Ja būvuzraudzības veikšanai nepieciešamie lēmumi pārsniedz līgumā atrunātās pilnvaras, Izpildītājam jāsagatavo lēmumprojekts un pēc Pasūtītāja Pārstāvja uzaicinājuma jāpiedalās Pasūtītāja rīkotās sanāksmēs.
	9. Būvdarbus paredzēts izpildīt **120** **dienu** laikā no būves vietas nodošanas būvdarbu izpildei.
	10. Neviens no būvuzraudzībā iesaistītajiem darbiniekiem nedrīkst būt interešu konfliktā savu pienākumu ietvaros.
	11. **Būvuzraugam ir pienākums veikt digitālu būvniecības procesa dokumentācijas apriti Būvniecības informācijas sistēmā (BIS),** **atbilstoši 2015.gada 28.jūlija Ministru kabineta noteikumiem Nr.438 “Būvniecības informācijas sistēmas noteikumi”**

***2. Atbildīgā būvuzrauga pienākumi***

2.1. Būvuzraugs:

2.1.1. vada būvuzraudzības izpildi un izpildei norīkotos darbiniekus;

2.1.2. organizē un vada būvdarbu vadības apspriedes;

2.1.3. sadarbojas un tiekas ar Pasūtītāju, apmeklē gan ārkārtas, gan regulārās būvdarbu vadības un Pasūtītāja organizētās sanāksmes un piedalās Pasūtītāja noteiktās pārraudzības un kontroles vizītēs;

2.1.4. vērtē būvdarbus, pārbauda un ar parakstu apstiprina aktu par izpildītiem darbiem, nosaka konstatēto defektu ietekmi uz būves kalpošanu un sagatavo ar aprēķiniem pamatotu kvalitātes novērtējuma ziņojumu;

2.1.5. kontrolē un veicina būvdarbu veikšanas un naudas plūsmas grafiku ievērošanu;

2.1.6. kontrolē un veicina būvdarbu veikšanu saskaņā ar būvdarbu līguma nosacījumiem;

2.1.7. dod būvdarbu veicējam norādījumus par būvdarbu izpildi un defektu novēršanu;

2.1.8. uzņem fotogrāfijas, kurās uzskatāmi redzami novērojumi, problēmas, fakti, situācija vai jebkas cits, kas papildina vai izskaidro rakstīto;

2.1.9. pārbauda un apstiprina būvdarbu vadītāja ikdienas ierakstus būvdarbu elektroniskajā žurnālā, kontrolē vai ir atbilstoši aizpildītas visas būvdarbu žurnāla daļas, ieraksta norādījumus būvdarbu vadītājam būvdarbu žurnālā un veic atzīmes par šo norādījumu izpildi.

2.1.10. pārbauda būvobjektā piegādāto būvizstrādājumu/inženiersistēmu atbilstību apliecinošu dokumentāciju un nodrošina tikai Būvprojektā noteiktu, kā arī tādu būvizstrādājumu/inženiersistēmu iebūvēšanu būvē, kuriem ir atbilstību apliecinoša dokumentācija un par kuriem nav informācijas, ka tie neatbilst normatīvajos aktos noteiktajām prasībām būvniecības jomā vai deklarētajām ekspluatācijas īpašībām;

2.1.11. pārbauda objektu, kā arī kontrolē izbūvēto konstrukciju un inženiersistēmu atbilstību būvprojekta risinājumiem veic nepieciešamos mērījumus un pieraksta brīvā formātā (veic augstākminēto procesu fotografēšanu);

2.1.12. darbojas segto darbu un nozīmīgo konstrukciju pieņemšanas komisijā;

2.1.13. pārbauda un ar parakstu apstiprina paveikto būvdarbu apjomus;

2.1.14. piedalās būvuzņēmēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus, šaubu gadījumā organizē attiecīgas, no būvdarbu veicēja neatkarīgas, kvalitātes pārbaudes;

2.1.15. kontrolē un veicina būvdarbu veikšanu saskaņā ar būvdarbu līguma noteikumiem, to neizpildīšanas gadījumā veic par to ierakstu būvdarbu žurnālā, pieprasot trūkumu novēršanu noteiktajā termiņā, bet atkārtotas līguma noteikumu neizpildīšanas gadījumā sastāda aktu par pārkāpumu, iepazīstina ar sastādīto aktu būvuzņēmēja pārstāvi un iesniedz aktu Pasūtītāja Pārstāvim.

2.1.16. veic visas citas darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.

***3.Uzraudzības veikšanas vieta***

* 1. Galvenā Uzraudzības darbu veikšanas vieta – "Akācijas", Lizums, Lizuma pagasts, Gulbenes novads.

Pušu paraksti:

Pasūtītājs: Izpildītājs: